आज से 8 नए प्वाइंट पर होगी चेकिंग, डीएसपी भी करेंगे जांच
शहरके 8 नए इलाकों पाटलिपुत्र गोलंबर, आशियाना-दीघा रोड, डॉ. आरएन सिंह रोड, मलाही पकड़ी, गोला रोड, तकियापर (दानापुर), खोजा इमली आैर शहीद भगत सिंह चौक (फुलवारीशरीफ) पर चेकिंग प्वाइंट बनाए गए हैं। मंगलवार से इन प्वाइंटों पर भी खासकर बाइक की चेकिंग होगी। यही नहीं, अब डीएसपी या एसडीपीओ को भी अपने-अपने इलाके में सड़कों पर वाहन चेकिंग करनी होगी।
इसको लेकर डीएसपी खुद प्रतिदिन डीआईजी (सेंट्रल रेंज) शालीन को रिपोर्ट देंगे। सोमवार को एसपी डीएसपी-एसडीपीओ स्तर के आला अफसरों के साथ चेकिंग अभियान की समीक्षा बैठक में डीआईजी ने इस बाबत विशेष दिशा-निर्देश दिए। करीब डेढ़ घंटे तक चली बैठक में सिटी एसपी (सेंट्रल) चंदन कुशवाहा, सिटी एसपी (वेस्ट) राजीव मिश्रा आैर ग्रामीण एसपी ललन मोहन प्रसाद भी मौजूद थे। पहले से राजधानी में तीन दर्जन प्वाइंटों पर हो रही चेकिंग में बीते 20 दिनों में 55 हजार वाहनों से 65 लाख से अधिक जुर्माना वसूले गए हैं।
देर से पहुंचे टाउन डीएसपी फुलवारीशरीफ एएसपी की ‘नो इंट्री’| डीआईजी(सेंट्रल रेंज) के ऑफिस में पूर्व निर्धारित समय से विलंब से पहुंचे टाउन डीएसपी कैलाश प्रसाद फुलवारीशरीफ एएसपी राकेश कुमार की मीटिंग में इंट्री नहीं हुई। देर से आने को अनुशासनहीनता मान डीआईजी ने अपने कड़े तेवर का इजहार करते हुए दोनों अफसरों को गेट के बाहर ही रोक दिया। नतीजतन उन्हें वापस लौटना पड़ा।
बाढ़, बख्तियारपुर, मोकामा में भी चेकिंग
7दिसंबर से शुरू हुए चेकिंग अभियान को सफल मानते हुए डीआईजी ने इसका दायरा जिले के दूसरे शहरी क्षेत्र तक बढ़ा दिया है। इसके तहत बाढ़, बख्तियारपुर आैर बिहटा में भी मंगलवार से अलग-अलग प्वाइंटों पर चेकिंग होगी। इस बाबत संबंधित डीएसपी-एसडीपीओ को टास्क भी दिए गए हैं।
^चेकिंग अभियान से क्राइम भी कंट्रोल हुआ है। बीते तीन सप्ताह में चेन स्नेचिंग छिनैती का ग्राफ जीरो है। इसे देखते हुए दूसरे इलाकों तक चेकिंग का दायरा बढ़ाया गया है। इसमें किसी भी स्तर पर कोताही या लापरवाही को को बर्दाश्त नहीं करेंगे। -शालीन, डीआईजी (सेंट्रल रेंज)
hin_Deva hin_Deva hin_Deva hin_Deva bho_Deva hin_Deva hin_Deva